VS000603
Datum: 1994-04-02T02:00:00.000+02:00
datum_sodbe_i_stopnje: 1998-01-29T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice - poškodbe rok in ramenskega obroča in njihove posledice
fischer: hudi primeri
odskodnina: 4080000 SIT
opombe: II Ips 444/99. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 25 do 30 let

Študent gradbeništva.

## Škodni dogodek

Prometna nesreča.

## Poškodba

Zlom desne podlahtnice in koželjnice, hude udarnine glave z več raztrganinami v predelu obraza in desnega temenskega predela, v predelu desne strani vratu in desnega uhlja, pretres možganov.

## Telesne bolečine

Hude trajne skupaj 6 dni, trajne srednje hude bolečine z občasnim prehodom v hude skupaj 6 dni, trajne srednje hude skupaj 21 dni, trajne lahke in občasne zmerno hude skupaj 24 dni, trajne lahke skupaj 10 tednov, občasne lahke bolečine ima še danes, pri obremenitvah zapestja in v obliki občasnih glavobolov.

#### Hospitalizacija

19 dni. Tožnik je bil operiran takoj po nesreči in kasneje ponovno, ko so mu odstranili osteosintetski material. Po tej operaciji se mu je v operativnem področju razvil hematom, kar je zdravljenje podaljšalo.

#### Nevšečnosti med zdravljenjem

Po operaciji je moral strogo ležati, prejel je infuzije, injekcije, bil je večkrat rentgeniziran in pregledan.

## Strah

Tožnikov strah ob nesreči je bil strahovit in tudi strah za izid zdravljenja je bil prisoten. Hud sekundarni strah je trajal skupaj 13 dni. Srednje hudi strah pred posledicami nezgode je trpel mesec dni po odpustu iz bolnišnice oz. v drugem tednu hospitalizacije zaradi odstranitve osteosintetskega materiala. Trajni lahki strah pred posledicami poškodbe je čutil še skupaj 4 - 5 mesece. Kasneje je bil strah pred posledicami poškodbe občasen in lahek.

## Zmanjšanje življenjske aktivnosti

Gre za mlado osebo, ki je še brez poklica in je zaradi posledic obravnavane poškodbe oviran pri končanju študija, pa tudi pri opravilih, ki zahtevajo moč, spretnost in popolno gibljivost desnega zapestja. Splošne življenjske aktivnosti so pri tožniku zmanjšane za 15%. Pri tožniku je nastopil postokomocionalni sindrom po pretresu možganov (glavoboli, koncentracija, razdražljivost).

## Skaženost

Neposredno po poškodbi je bil začasno hudo skažen zaradi raztrganin in obtolčenin na obrazu, za desnim uhljem in na vratu ter zaradi deformacije desne podlahti. Zaradi kirurške obdelave raztrganine na desni strani temena so mu obrili del lasišča. Trajna skaženost je posledica postoperativnih brazgotin na desni podlahti, keloidno deformirane brazgotine za desnim uhljem in večjega števila nežnih brazgotin na desni strani vratu, ki so na vidnem mestu.

---

ZOR člen 200, 203